《和洞霄宫丹泉酒韵》
元代·吴景奎

戋戋碧窦出平冈，冷漱云根贮玉浆。掷米化丹沦石髓，酿泉为酒沁霞光。

铜盘清露承天迥，金勺黄流灌地香。得似仙家风月好，手分麟脯引杯长。

作者简介：（1292—1355）婺州兰溪人，字文可。七岁力学如成人，年十三为乡正。刘贞为浙东宪府掾，辟为从事，后荐署兴化路儒学录，以母老辞不就。博学，尤善为诗，词句清丽，有唐人风。有《药房樵唱》。